open-index/open-wikipedia-markdown huggingface dataset:
Τάκης Σπετσέρης

Ο **Τάκης (Δημήτρης) Σπετσέρης** (γενν. 1942, Νίκαια Αττικής) είναι βετεράνος ποδοσφαιριστής που αγωνίστηκε τη  δεκαετία του '60 και '70, στη θέση του αμυντικού χαφ. Επίσης ασχολήθηκε ως προπονητής ποδοσφαίρου.

## Βιογραφικό
Γεννήθηκε στη Νίκαια του Πειραιά, κοντά στο γήπεδο Νίκαιας της Προοδευτικής και ξεκίνησε το ποδόσφαιρο από τη Σπίθα Νίκαιας. Το 1959 πήγε στην Α.Ε. Νίκαιας, με τη φανέλα της οποίας την χρονιά 1959-60 αγωνίστηκε στο πρώτο πρωτάθλημα της Α' Εθνικής, αποτελώντας βασικό της στέλεχος. Το 1960 και σε ηλικία 18 ετών αποκτήθηκε από τον Ολυμπιακό Πειραιώς με τη φανέλα του οποίου αγωνίστηκε μέχρι και το 1964, όποτε και δεν συμπεριλαμβανόταν πλέον στους αγώνες. Με τη φανέλα του Ολυμπιακού σε επίσημους αγώνες αγωνίστηκε από το 1961 μέχρι το 1963, σημειώνοντας 21 συμμετοχές στο πρωτάθλημα και 4 συμμετοχές στο Κύπελλο Ελλάδας, με συμμετοχή στον νικηφόρο τελικό του 1961. Επίσης αξιοσημείωτο είναι πως αγωνίστηκε στον νικηφόρο φιλικό αγώνα με τη Σάντος του Πελέ. 

Το 1964, έπειτα από παρότρυνση του πρώην συμπαίκτη του στον Ολυμπιακό Θανάση Μπέμπη παραχωρήθηκε στον Βύζαντα Μεγάρων με τη φανέλα του οποίου αγωνίστηκε στη Β' Εθνική το 1964-65, κατακτώντας το πρωτάθλημα. Το 1965, πήγε στην Προοδευτική σαν αντάλλαγμα του τερματοφύλακα Γιάννη Φρονιμίδη στον Ολυμπιακό, όντας μέρος συμφωνίας μεταξύ των δύο συλλόγων για αναλλαγή έμψυχου δυναμικού υλικού. Με τη φανέλα της Προοδευτικής αγωνίστηκε για 11 χρόνια μέχρι και το 1976, όποτε και τερμάτισε την ποδοσφαιρική του σταδιοδρομία. Αποτέλεσε βασικό της στέλεχος και σημειώνοντας σύνολο 288 συμμετοχές είναι ένας εκ των κορυφαίων ποδοσφαιριστών σε συμμετοχές της Προοδευτικής. 

Με την απόσυρσή του από την ενεργό δράση ως ποδοσφαιριστής, αποφοίτησε από την σχολή προπονητών της ΕΠΟ και ασχολήθηκε με την προπονητική, αναλαμβάνοντας αρχικά το πόστο του προπονητή της εφηβικής ομάδας των υποδομών της Προοδευτικής. Στη συνέχεια, εργάστηκε ως προπονητής σε αρκετούς συλλόγους, μεταξύ των οποίων οι Βύζαντας Μεγάρων, Αίαντας Σαλαμίνας, Αθηναϊκός, Εθνικός Αστέρας, Ιωνικός Νίκαιας κ.α. Επίσης δραστηριοποιήθηκε με τον Σύλλογο Βετεράνων Ποδοσφαιριστών Προοδευτικής.

Επίσης το 1961 υπήρξε διεθνής με την Εθνική Ελλάδας νέων συμμετέχοντας στο Ευρωπαϊκό πρωτάθλημα.

## Πηγές
*Συνέντευξη Τάκη Σπετσέρη koinoniki.gr

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Προοδευτικής
Κατηγορία:Προπονητές ποδοσφαίρου Αθηναϊκού
Κατηγορία:Προπονητές ποδοσφαίρου Ιωνικού Νίκαιας
Σακίρ Γκενιατούλλιν

Ο **Σακίρ Νιγκματουλίνοβιτς Γκενιατούλλιν **(ρωσικά: Шакир Нигматулинович Гениатуллин, 1895 - 1946) ήταν Σοβιετικός στρατιωτικός αξιωματούχος και υποστράτηγος του Κόκκινου Στρατού κατά τη διάρκεια του Β΄ Παγκοσμίου Πολέμου.

Ήταν εθνοτικός Τάταρος από μια αγροτική οικογένεια, και υπηρέτησε στις δυνάμεις ιππικού της Ρωσικής Ομοσπονδιακής Σοσιαλιστικής Σοβιετικής Δημοκρατίας και της υπέρ των Μπολσεβίκων Λαϊκή Σοβιετική Δημοκρατία της Μπουχάρα κατά τη διάρκεια του Ρωσικού Εμφυλίου Πολέμου στην Κεντρική Ασία.

Το 1931 αποφοίτησε από την Στρατιωτική Ακαδημία του Φρούνζε και το 1939 αποφοίτησε από την Ακαδημία του Γενικού Επιτελείου, και ήταν αρχηγός του επιτελείου της 58ου εφεδρικού Στρατού στο Δεύτερο Παγκόσμιο Πόλεμο και βραβεύτηκε με το παράσημο του Λένιν.

## Βιογραφία
Ο Σακίρ Γκενιατούλλιν γεννήθηκε στο Κριάζλι, ένα χωριό στο Κυβερνείο Σαμάρας της Ρωσικής Αυτοκρατορίας (σημερινή Περιφέρεια Σαμάρα, Ρωσική Ομοσπονδία). Καταγόταν από μια ταταρική οικογένεια χωρικών και φοίτησε για λίγο στο τοπικό σχολείο.

Υποστηρίζοντας την ηγούμενη από τους των Μπολσεβίκους Οκτωβριανή Επανάσταση του 1917, κατατάχθηκε εθελοντικά στον Κόκκινο Στρατό της Σοβιετικής Ρωσίας το 1918 και σπούδασε στη Κόκκινη Σχολή Διοικητών της Τασκένδης στην Κεντρική Ασία, όπου προσχώρησε στο Κόμμα των Μπολσεβίκων το 1919. Στη συνέχεια υπηρέτησε στο ιππικό του εθνικού Κόκκινου Στρατού της Μπουχάρα μετά την ανακήρυξη της Λαϊκής Σοβιετικής Δημοκρατίας της Μπουχάρα το 1919.

Πήρε μέρος στις μάχες εναντίον του κινήματος Μπασμάτσι με τις δυνάμεις της Μπουχάρα σε διάφορες περιστάσεις κατά τη διάρκεια του Ρωσικού Εμφυλίου Πολέμου, και για αυτό έλαβε το Τάγμα του Κόκκινου Λάβαρου (το 1922 και 1923), το Τάγμα του Λάβαρου της Μπουχάρα 3ης τάξης της Λαϊκής Σοβιετικής Δημοκρατίας της Μπουχάρα το 1922, και το Τάγμα της Κόκκινης Ημισελήνου της Μπουχάρα 2ης τάξης το 1923.

Ο Γκενιατούλλιν μετακόμισε στη Μόσχα για να φοιτήσει στην Στρατιωτική Ακαδημία Φρούνζε το 1928. Έγινε αξιωματικός στο ιππικό μετά την αποφοίτησή του από την ακαδημία το 1931 και παρακολούθησε την Ακαδημία του Γενικού Επιτελείου σε 1937-1939, όπου αποφοίτησε με διάκριση. Τιμήθηκε με το βαθμό του υποστρατήγου από το Συμβούλιο των Λαϊκών Επιτρόπων το 1940, όταν οι παραδοσιακές τάξεις των αξιωματικών εισήχθησαν για πρώτη φορά στο Σοβιετικό στρατό και υπηρέτησε στην Επιθεώρηση Ιππικού του κεντρικού επιτελείου του Κόκκινου Στρατού μέχρι την γερμανική εισβολή το 1941.

Στον πόλεμο, ο Γκενιατούλλιν ήταν επικεφαλής του επιτελείου στον 58ο εφεδρικό Στρατό, και στη συνέχεια υπηρέτησε στο Γενικό επιτελείο. Ο Γκενιατούλλιν τιμήθηκε με το Τάγμα του Λένιν προς το τέλος της καριέρας του, το οποίο δέχτηκε προσωπικά από τον Μιχαήλ Καλίνιν, σε μια τελετή απονομής βραβείων στο Κρεμλίνο κατά τη διάρκεια του πολέμου.

Πέθανε το 1946 και κηδεύτηκε στο Κοιμητήριο Νοβοντέβιτσι στη Μόσχα.

## Παραπομπές


Κατηγορία:Μπολσεβίκοι
Κατηγορία:Σοβιετικοί στρατιωτικοί
Άγιος Γεώργιος Ωραιοκάστρου

Ο **Άγιος Γεώργιος** είναι γειτονιά του Δήμου Ωραιόκαστρου στην Θεσσαλονίκη, με πληθυσμό 408 κατοίκους (απογραφή 2021), που καταγράφηκε ξεχωριστά από τον υπόλοιπο οικισμό στην απογραφή του 2011.

## Παραπομπές


Κατηγορία:Δήμος Ωραιοκάστρου
Δρυμός Λάρισας

Ο **Δρυμός** είναι ημιορεινό χωριό του Δήμου Ελασσόνας της Λάρισας σε υψόμετρο 470 μέτρων. Το χωριό βρίσκεται 8 χιλιόμετρα βορειοδυτικά της Ελασσόνας, κοντά στον οδικό άξονα Ελασσόνας - Κοζάνης. Απέχει 48 χιλιόμετρα βορειοδυτικά από την Λάρισα, 69 χιλιόμετρα νοτιοδυτικά από την Κατερίνη και 70 χιλιόμετρα νοτιοανατολικά από την πόλη της Κοζάνης. Σύμφωνα με το σχέδιο Καλλικράτης, αποτελεί την τοπική κοινότητα Δρυμού που υπάγεται στη δημοτική ενότητα Ελασσόνας του Δήμου Ελασσόνας και σύμφωνα με την απογραφή του 2011 έχει πληθυσμό 586 κατοίκους. Η παλαιότερη ονομασία του χωριού μέχρι το 1958 ήταν **Δριάνοβο**.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Γιάννης Χωματάς

Ο **Ιωάννης Χωματάς** (Δαμαριώνας Νάξου, 18 Φεβρουαρίου 1933 - Αθήνα, 27 Νοεμβρίου 2016), του Δημητρίου, ήταν Έλληνας Ιατρός και πολιτικός. Υπηρέτησε ως βουλευτής Κυκλάδων για αρκετά χρόνια.

## Βιογραφία
### Καταγωγή και πρώτα χρόνια
Καταγόταν από την Δαμαριώνα Νάξου, γεννηθείς τις 18 Φεβρουαρίου 1933, ολοκλήρωσε δε το Γυμνάσιο στην Αθήνα. Κατά τα φοιτητικά του χρόνια αγωνίστηκε για την ανεξαρτησία της Κύπρου. Στο στρατό υπηρέτησε στο Σώμα Αλεξιπτωτιστών και ενώ ήταν βουλευτής, το 1992, πραγματοποίησε πτώση με αλεξίπτωτο στη Θεσσαλονίκη, μαζί με άλλους βουλευτές, για να διατρανώσει την ελληνικότητα της Μακεδονίας.

### Σπουδές και ιατρική
Ο Γιάννης Χωματάς σπούδασε ιατρική και το 1963 αναγορεύτηκε διδάκτορας της Ιατρικής Σχολής του Πανεπιστημίου Αθηνών. Έπειτα μετέβη σε αμερικανικά πανεπιστήμια με υποτροφία στο Κολοράντο και στο Κεντάκι και ειδικεύτηκε στις μεταμοσχεύσεις. Με την επιστροφή του στην Ελλάδα το 1969 ήταν μέλος της ομάδας (μαζί με τον καθηγητή Γρηγόρη Σκαλκέα που πέτυχαν την πρώτη μεταμόσχευση νεφρού από νεκρό δότη. Αναγορεύτηκε υφηγητής της Ιατρικής Σχολής το 1974. Συνετέλεσε τα μέγιστα στην ίδρυση ανεξάρτητης κλινικής για μεταμοσχεύσεις στο Λαϊκό Νοσοκομείο Αθηνών και το 1986 ανέλαβε διευθυντής του Κέντρου Μεταμοσχεύσεων στο εν λόγω νοσοκομείο.

Με τη σύζυγό του, Ελένη Μαμάη, απέκτησαν δύο παιδιά, τη Φιλιάννα και την Αλεξάνδρα.

### Πολιτική σταδιοδρομία
Εξελέγη βουλευτής Κυκλάδων με τη Νέα Δημοκρατία  για πρώτη φορά στις εκλογές του Νοεμβρίου του 1989 και επανεξελέγη το 1990,  το 1993,  το 1996,  το 2000 και το 2004. Το 2000 εξελέγη κοσμήτωρ της Βουλής των Ελλήνων.

Πέθανε σε ηλικία 83 ετών στις 27 Νοεμβρίου 2016 και η κηδεία του έγινε δύο ημέρες μετά από τον ιερό ναό Αγίου Κωνσταντίνου στο νεκροταφείο Ζωγράφου.

## Παραπομπές


Κατηγορία:Έλληνες μεταμοσχευτές
Κατηγορία:Έλληνες χειρουργοί
Κατηγορία:Βουλευτές Κυκλάδων
Κατηγορία:Βουλευτές εκλεγμένοι με τη Νέα Δημοκρατία
Πανεπιστήμιο του Αφρίν

Το **Πανεπιστήμιο του Αφρίν** ιδρύθηκε στην πόλη Αφρίν από το Εκπαιδευτικό Συμβούλιο του καντονιού του Αφρίν στην de facto Ομοσπονδία της Βόρειας Συρίας - Ροζάβα στη Συρία. Τα μαθήματα ξεκίνησαν τον Αύγουστο του 2015 στα κουρδικά και τα αραβικά. Τα σχεδιαζόμενα προγράμματα σπουδών αφορούν τη λογοτεχνία, τη μηχανική και την οικονομία, συμπεριλαμβανομένων ινστιτούτων ιατρικής, τοπογραφικής μηχανικής, μουσικής και θεάτρου, διοίκησης επιχειρήσεων και κουρδικής γλώσσας.

Μετά τη διδασκαλία τριών προγραμμάτων (Ηλεκτρομηχανολογική Μηχανική, Κουρδική Λογοτεχνία και Οικονομία) κατά το πρώτο ακαδημαϊκό έτος, το δεύτερο ακαδημαϊκό έτος 2016/17 έχει τρία επιπλέον προγράμματα (Ανθρώπινη Ιατρική, Δημοσιογραφία και Γεωργική Μηχανική), ενώ ο αριθμός των πανεπιστημιακών καθηγητών έχει αυξηθεί σε 22, και έγιναν δεκτοί 250 σπουδαστές από τους 538 αιτούντες.

## Δείτε επίσης
* Πανεπιστήμιο της Ροζάβα
* Μεσοποταμιακή Ακαδημία Κοινωνικών Επιστημών

## Παραπομπές


## Εξωτερικοί σύνδεσμοι
*Επίσημη ιστοσελίδα του Πανεπιστήμιου του Αφρίν στο Facebook

Κατηγορία:Πανεπιστήμια στη Συρία
Μεσοποταμιακή Ακαδημία Κοινωνικών Επιστημών

Η **Μεσοποταμιακή Ακαδημία Κοινωνικών Επιστημών** είναι ένα εκπαιδευτικό ίδρυμα που ιδρύθηκε στο πλαίσιο της de facto Ομοσπονδίας της Βόρειας Συρίας - Ροζάβα στην πόλη Καμισλί στη Συρία. Ξεκίνησε να διδάσκει το Σεπτέμβριο του 2014. Η εκπαιδευτική του αντίληψη βασίζεται στην πολιτική φιλοσοφία του Δημοκρατικού Συνομοσπονδισμού.

## Δείτε επίσης
* Πανεπιστήμιο του Αφρίν

* Πανεπιστήμιο της Ροζάβα

## Παραπομπές


Κατηγορία:Πανεπιστήμια στη Συρία
Κρο-Μανιόν

[μικρογραφία|Ο αρχικός "Γέρος του Κρο-Μανιόν", [Μουσείο του Ανθρώπου, Παρίσι.]]
μικρογραφία|Εργαλεία του Κρο-Μανιόν - από τη συλλογή του Louis Lartet
μικρογραφία|Υπόθεση μετανάστευσης Κρο-Μανιόν
**Κρο-Μανιόν** είναι όρος που έχει χρησιμοποιηθεί για να περιγράψει τους πρώτους πρώιμους σύγχρονους ανθρώπους (πρώιμο *Homo sapiens sapiens*) που ζούσαν στην Ευρωπαϊκή ανώτερη παλαιολιθική εποχή (45.000 έως 12.000 έτη πριν). 

Η τρέχουσα επιστημονική βιβλιογραφία προτιμά τον όρο Ευρωπαίοι Πρόωροι Σύγχρονοι Άνθρωποι (EEMH), από τον όρο Κρο-Μανιόν, ο οποίος δεν έχει επίσημο ταξινομικό καθεστώς, καθώς δεν αναφέρεται ούτε σε είδος ούτε σε υποείδος ούτε σε αρχαιολογική φάση ή πολιτισμό. Τα πρώτα γνωστά απομεινάρια των ανθρώπων που μοιάζουν με Κρο-Μανιόν χρονολογούνται με ραδιενεργό άνθρακα στα 43.000-45.000 χρόνια πριν και έχουν ανακαλυφθεί στην Ιταλία και τη Βρετανία. Παρόμοια απομεινάρια, από εκείνα που έφθασαν στην Ευρωπαϊκή ρωσική Αρκτική πριν από 40.000 χρόνια, έχουν βρεθεί επίσης.

Το 1868 βρέθηκε το καταφύγιο του Κρο-Μανιόν, στο Λεζ Εϊζί-ντε-Τεγιάκ-Σιρέιγ, στο νομό Δορδόνης στη Γαλλία, με κατάλοιπα οστών ανθρώπων Κρο-Μανιόν, εργαλεία και κοσμήματα. Η ηλικία των ευρημάτων τοποθετείται γύρω στα 28.000 έτη πριν από σήμερα.
## Παραπομπές


## Περαιτέρω ανάγνωση
* 

## Εξωτερικοί σύνδεσμοι
* Cro-Magnon 1: Smithsonian Institution – The Human Origins Program
* Human Timeline (Interactive) – Smithsonian, Εθνικό Μουσείο Φυσικής Ιστορίας (Αύγουστος 2016).

Κατηγορία:Ανθρωπίδες
Κατηγορία:Προϊστορικά πρωτεύοντα
Σενιγιέ Ινσιράχ Χανιμεφέντι

Η **Σενιγιέ Ινσιράχ Χανιμεφέντι** (Οθ. Τούρκικα:إنشيرا سيدتي) (Τούρκικα: *Seniye Inşirah Hanımefendi*, 10 Ιουλίου 1887 - 10 Ιουνίου 1930) ήταν η δεύτερη σύζυγος του Ηγεμόνα Βαχιντεντίν, μετέπειτα σουλτάνος Μωάμεθ ΣΤ΄ της Οθωμανικής Αυτοκρατορίας.

## Βιογραφία
Η Σενιγιέ Ινσιράχ Χανιμεφέντι γεννήθηκε στις 10 Ιουλίου 1887 στο Μπατούμι της Γεωργίας, και ήταν κόρη του Αζίζ Μπέη Βοτσιμπέ. Ήταν ανιψιά της Ντουριάντεν Καντινεφέντι, τρίτη σύζυγος του σουλτάνου Μωάμεθ Ε΄. Σε πολύ μικρή ηλικία δόθηκε στο παλάτι όπου έλαβε ιδιωτική εκπαίδευση. Ήταν επίσης καλή ζωγράφος. 

Ήταν Κυρία Επί των Τιμών, της δέκατης όγδοης συζύγου του σουλτάνου Αμπντούλ Μετζίτ Α΄, της Σαγιεστέ Χανιμεφέντι. Ενώ ήταν σε υπηρεσία της Σαγιεστέ Χανιμεφέντι, τράβηξε την προσοχή του ηγεμόνα Βαχιντεντίν. Ο ηγεμόνας Βαχιντεντίν ζήτησε από τον πατέρα της, Αζίζ Μπέη, το χέρι της σε γάμο. Την πρώτη φορά ο πατέρας της και ο αδελφός της Ζέκι Μπέη αρνήθηκαν να του δώσουν το χέρι της. Ενώ την δεύτερη φόρα δέχτηκαν να το δώσουν και ο ηγεμόνας Βαχιντεντίν παντρεύτηκε την Ινσιράχ στις 8 Ιουλίου 1905 στο Παλάτι Τσεγκέλκιοϊ.

Λέγεται ότι η Ινσιράχ ήταν μια πολύ ζηλιάρα γυναίκα. Μια μέρα, ο ηγεμόνας Βαχιντεντίν βρέθηκε στο υπνοδωμάτιο του με μια υπηρέτρια. Η Ινσιράχ άφησε αμέσως τον σύζυγό της και πήρε διαζύγιο από αυτόν στις 17 Νοεμβρίου 1909. Μετά το διαζύγιο ζούσε ακόμα στο αρχοντικό του Βαχιντεντίν και μετά την απέλασή της πήγε στο Κάιρο. Χώρισαν πριν ο Βαχιντεντίν ανέλθει στο θρόνο ως Μωάμεθ ΣΤ΄, οπότε η Ινσιράχ δεν έγινε ποτέ σύζυγος του σουλτάνου.

Η Σενιγιέ Ινσιράχ Χανιμεφέντι αυτοκτόνησε, πέφτοντας στον ποταμό Νείλο στις 10 Ιουνίου 1930 σε ηλικία 42 ετών. Είναι θαμμένη στο Κοιμητήριο Εγιούπ Σουλτάν στο Κάιρο.
## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κατηγορία:Αυτόχειρες
Μελωμένος άνθρωπος

μικρογραφία|Μελωμένος άνθρωπος (καλλιτεχνική εντύπωση)
Ο **Μελωμένος άνθρωπος** ή **γλύκισμα ανθρώπινης μούμιας**, ήταν μια θρυλική ιατρική ουσία που δημιουργήθηκε με τη διόγκωση ενός ανθρώπινου πτώματος στο μέλι. Η παρασκευή αναλύεται λεπτομερώς σε κινεζικές ιατρικές πηγές, το σημαντικότερο είναι το Bencao Gangmu του κινέζου ιατρού και φαρμακολόγου του 16ου αιώνα Λι Shizhen. Στηριζόμενη σε ένα μεταχειρισμένο λογαριασμό, ο Λι αναφέρει μια ιστορία ότι ορισμένοι ηλικιωμένοι άντρες στην Αραβία, πλησιάζοντας στο τέλος της ζωής τους, θα υποβάλλονταν σε μια διαδικασία μουμιοποίησης στο μέλι για να δημιουργήσουν ένα θεραπευτικό γλυκό.

Αυτή η διαδικασία διέφερε από μια απλή δωρεά σώματος λόγω της όψης της αυτοθυσίας. η διαδικασία μελοποίησης θα ξεκινούσε ιδανικά πριν από το θάνατο. Ο δότης θα σταματούσε να τρώει οποιοδήποτε τρόφιμο εκτός από το μέλι, φθάνοντας στο σημείο να κάνει μπάνιο στην ουσία. Σύντομα, τα κόπρανα του (και ακόμη και ο ιδρώτας του, σύμφωνα με το μύθο) θα αποτελούνται από μέλι. Όταν η διατροφή αυτή αποδειχθεί τελικά μοιραία, το σώμα του δότη θα τοποθετηθεί σε ένα πέτρινο φέρετρο γεμάτο με μέλι.

Μετά από περίπου έναν αιώνα, το περιεχόμενο θα μετατρεπόταν σε ένα είδος γλυκίσματος με φήμη ικανή να θεραπεύει σπασμένα άκρα και άλλες παθήσεις. Αυτό το γλύκισμα στη συνέχεια θα πωλούνται σε λαϊκές αγορές, ως σπάνιο στην ανεύρεση του στοιχείο με μια βαριά τιμή.

## Παραπομπές


Κατηγορία:Μέλι
Κατηγορία:Αραβική μυθολογία
Κατηγορία:Ιστορία της ιατρικής
Duality (τραγούδι)

Το **Duality** είναι ένα τραγούδι του αμερικανικού metal συγκροτήματος Slipknot, που συμπεριλήφθηκε στον δίσκο τους *[[Vol. 3: (The Subliminal Verses)]]*, το 2004. Το τραγούδι κυκλοφόρησε και ως single, το πρώτο από αυτόν τον δίσκο, το οποίο κατάφερε να εισέλθει σε αρκετά charts ανά τον κόσμο, όπως, ενδεικτικά, στα αμερικανικά *Billboard*, όπου έφτασε στο νούμερο 5 των *Hot Mainstream Rock Tracks* και στο 6 των Hot Modern Rock Tracks, ενώ στα βρετανικά charts έφτασε στο νούμερο 15.

Για την προώθηση του τραγουδιού δημιουργήθηκε και video clip, το οποίο σκηνοθετήθηκε από τον Τόνι Πετρόσιαν, και στοίχισε συνολικά μεταξύ 300 και 500 χιλιάδες δολάρια. Το βίντεο γυρίστηκε στην Αϊόβα, σε οικία οπαδού του σχήματος, προκαλώντας αρκετές καταστροφές, οι οποίες κατόπιν πληρώθηκαν. Το βίντεο συμπεριλήφθηκε πρώτο στα 10 Καλύτερα Video Clips της Roadrunner. Ενώ οι αναγνώστες του περιοδικού *Metal Edge*, το ψήφισαν Καλύτερο Video Clip της χρονιάς, ψηφίζοντας το ίδιο και για το τραγούδι.

## Παραπομπές


## Εξωτερικοί σύνδεσμοι
* Duality στο YouTube - Slipknot

Κατηγορία:Τραγούδια του 2004
Κατηγορία:Singles του 2004
Κατηγορία:Τραγούδια των Slipknot
Κατηγορία:Singles της Roadrunner Records
Psychosocial (τραγούδι)

Το **Psychosocial** είναι ένα τραγούδι του αμερικανικού Heavy Metal συγκροτήματος Slipknot, το οποίο συμπεριλήφθηκε στον δίσκο τους *[[All Hope Is Gone]]*, το 2008. Το τραγούδι ήταν το δεύτερο single που κυκλοφόρησε από τον εν λόγω δίσκο, κι αν και άργησε να κυκλοφορήσει από την αναμενόμενη ημερομηνία, κυκλοφόρησε αντί την 1η Ιουλίου την 8η Ιουλίου. Το single κατάφερε να εισέλθει σε αρκετά charts ανά τον κόσμο, όπως, για παράδειγμα, στα αμερικανικά  Billboard Hot Mainstream Rock Tracks, όπου έφτασε στο νούμερο 7, ενώ στα βρετανικά έφτασε στο νούμερο 67.

Το τραγούδι ερμηνεύθηκε ζωντανά για πρώτη φορά στις 9 Ιουλίου του 2008, στο White River Amphitheatre, της Ουάσινγκτον. Την ίδια χρονιά το κομμάτι συμπεριλήφθηκε και στο soundtrack της ταινίας *Punisher: War Zone*. Το κομμάτι υπήρξε υποψήφιο για Grammy Καλύτερης Metal Ερμηνείας και για Kerrang!, χωρίς να κερδίσει όμως κανένα. Για την προώθηση του κομματιού κυκλοφόρησε και video clip, που γυρίστηκε στην Αϊόβα, το 2008.

## Παραπομπές


## Εξωτερικοί σύνδεσμοι
* Psychosocial στο YouTube - Slipknot
* http://www.metrolyrics.com/psychosocial-lyrics-slipknot.html  στο MetroLyrics.com

Κατηγορία:Singles του 2008
Κατηγορία:Τραγούδια του 2008
Κατηγορία:Τραγούδια των Slipknot
Κατηγορία:Singles της Roadrunner Records
Παλιούρι Καρδίτσας

Το **Παλιούρι** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά στοιχεία
Το Παλιούρι βρίσκεται στις νοτιοδυτικές άκρες του κάμπου της Καρδίτσας, σε υψόμετρο 230 μέτρων και απέχει 19 χλμ. νότια από την πόλη της Καρδίτσας. Είναι κτισμένο ανάμεσα στους ποταμούς Καλέντζη (Δ.) και Σοφαδίτικο (Α.).

Νότια του χωριού, στο ύψωμα  αυτό και η περιοχή έχει χαρακτηριστεί αρχαιολογικός χώρος.

Στον οικισμό του Παλιουρίου υπάρχουν εκκλησιαστικοί ναοί, όπως η εκκλησία της Αγίας Παρασκευής (νοτιοδυτικά του οικισμού σε υψόμετρο 400 μέτρων), το ξωκκλήσι της Αγίας Κυριακής νοτιοδυτικά του οικισμού σε απόσταση 1.000 μέτρων. Πολύ σημαντικός είναι ο ναός Αγίου Ιωάννη Πρόδρομου νότια του οικισμού, σε απόσταση 4,5 χλμ. και σε υψόμετρο 550 μέτρων (έχει χαρακτηριστεί αρχαίο μνημείο). Πρόκειται για σύνθετο τετρακιόνιο ναό του 13ου αιώνα, ο οποίος έχει κτιστεί στη θέση αρχαίου ναού, με μεταγενέστερες προσθήκες χώρων και με ανακατασκευή στα χρόνια της Τουρκοκρατίας.

Χαρακτηρίζουμε ως μνημείο, σύμφωνα με τις διατάξεις του άρθρου 6 παρ. 1γ, του ν. 3028/2002, Το κτίριο του παλαιού δημοτικού σχολείου έχει χαρακτηριστεί ως μνημείο *"διότι αποτελεί οικοδόμημα χαρακτηριστικό μιας περιόδου ανόρθωσης της χώρας και οργάνωσης της εκπαίδευσης και έχει ιδιαίτερο αρχιτεκτονικό και τυπολογικό ενδιαφέρον αλλά και ιδιαίτερο ιστορικό ενδιαφέρον μέσα από την κοινωνική του διάσταση"*.

## Διοικητικά στοιχεία
Αναφέρεται επίσημα, μετά την ένωση της Θεσσαλίας με την Ελλάδα, γραμμένο *Παληούρι* το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Καλλιφωνίου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Παλιούριον. Σύμφωνα με το πρόγραμμα Καλλικράτη και την τροποποίησή του Κλεισθένης Ι αποτελεί την κοινότητα Παλιουρίου που υπάγεται στη Δημοτική ενότητα Καλλιφωνίου του δήμου Καρδίτσας. Σύμφωνα με την απογραφή του 2011 έχει 196 κατοίκους ενώ το 1981 και το 1991 ήταν 749 και 596 αντίστοιχα.

## Παραπομπές

## Πηγές
* Άποψη του χωριού
* 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Σαντιγιέ Μουβεντέτ Καντινεφέντι

Η **Σαντιγιέ Μουβεντέτ Καντινεφέντι** (Οθ. Τούρκικα:بصدق امرأة موبش) (Τούρκικα: *Şadiye Müveddet Kadınefendi*, 12 Οκτωβρίου 1893 - 1951) ήταν η τρίτη σύζυγος του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Aliyyetü'ş-Şân İkinci Şadiye Müveddet Kadın Efendi Hazretleri***

## Βιογραφία
Η Σαντιγιέ Μουβεντέτ Καντινεφέντι γεννήθηκε στις 12 Οκτωβρίου 1893 στο Ανταπαζαρί, και ήταν κόρη του Κάτο Νταβούτ Μπέη Τσιχτσί και της συζύγου του Αϊσέ Χανίμ. Σε πολύ μικρή ηλικία, η Σαντιγιέ μεταφέρθηκε στο Παλάτι Τσεγκέλκιοϊ από την θησαυροφυλάκα του ηγεμόνα Βαχιντεντίν, την Χαμπιμπέ Χανίμ, που ήταν η θεία της Σαντιγιέ. 

Ενώ υπηρετούσε στο παλάτι, η Σαντιγιέ τράβηξε την προσοχή του ηγεμόνα Βαχιντεντίν, την οποία και ερωτεύτηκε. Στις 24 Απριλίου 1911 έγινε ο γάμος τους, στο Παλάτι Τσεγκέλκιοϊ. Ένα χρόνο αργότερα το 1912 γέννησε το μοναδικό της παιδί, ένα γιο, τον ηγεμόνα Μεχμέτ Ερτογρούλ Εφέντι.

Ακολούθησε τον σουλτάνο στην εξορία, στο Σαν Ρέμο της Ιταλίας. Το 1929 μετά τον θάνατο του συζύγου της, εγκαταστάθηκε στην Αλεξάνδρεια. Στις 2 Μαΐου 1932 παντρεύτηκε για δεύτερη φορά, τον Σακίρ Μπέη Εμινπασαζάντε στην Αλεξάνδρεια, και χώρισαν στις 28 Φεβρουαρίου 1936. Το 1944, μετά το θάνατο του γιου της, ήθελε να επιστρέψει στην Κωνσταντινούπολη. Το 1948 της επιτράπηκε να επιστρέψει στην Τουρκία.

Η Σαντιγιέ Μουβεντέτ Καντινεφέντι πέθανε το 1951 στο Τσεγκέλκιοϊ σε ηλικία 57 ή 58 ετών. Είναι θαμμένη στο κοιμητήριο Τσεγκέλκιοϊ.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Ρικ Ρούμπιν

Ο **Φρέντερικ Τζέι "Ρικ" Ρούμπιν** (αγγλικά: *Frederick Jay "Rick" Rubin*, 10 Μαρτίου 1963) είναι Αμερικανός μουσικός παραγωγός και πρώην πρόεδρος της Columbia Records. Μαζί με τον Ράσελ Σίμονς είναι συνιδρυτής της Def Jam Recordings και δημιουργός της American Recordings. Ο Ρούμπιν, συνείσφερε τα μέγιστα της δημοτικότητας της hip hop, μαζί με τους Beastie Boys, τον LL Cool J, τους Public Enemy και τους Run-DMC. Το 2007, το MTV, τον ονόμασε τον σπουδαιότερο μουσικό παραγωγό τα τελευταία 20 χρόνια, ενώ την ίδια χρονιά εμφανίσθηκε και στο περιοδικό *[[Time]]*, ανάμεσα στους 100 Ανθρώπους που επηρέασαν περισσότερο τον κόσμο. 

Κατά τη διάρκεια της πλούσιας καριέρας του έχει συνεργαστεί και κάνει την παραγωγή σε εκατοντάδες δίσκους δημοφιλών συγκροτημάτων και καλλιτεχνών, μεταξύ των οποίων οι Red Hot Chili Peppers, Kanye West, Lady Gaga,  Slayer, Jay-Z, Danzig, Black Sabbath, Slipknot, Metallica, AC/DC, Aerosmith, Weezer, Linkin Park, Adele,  Μικ Τζάγκερ, System of a Down, Rage Against the Machine, Audioslave, ZZ Top, Lana Del Rey, Τζάστιν Τίμπερλεϊκ, Shakira, Ed Sheeran, Eminem, Gogol Bordello και Type O Negative.

## Παραπομπές


## Εξωτερικοί σύνδεσμοι
* 
* Originally from ''Mix Magazine'' 

Κατηγορία:Αμερικανοί επιχειρηματίες
Κατηγορία:Βραβευμένοι με Grammy
Κατηγορία:Αμερικανοεβραίοι
Κατηγορία:Αμερικανοί μουσικοί παραγωγοί
Κατηγορία:Αμερικανοί κιθαρίστες
Vol. 3: (The Subliminal Verses)

To ***Vol. 3: (The Subliminal Verses)*** είναι το τρίτο στούντιο άλμπουμ του αμερικανικού metal συγκροτήματος Slipknot.  Το άλμπουμ κυκλοφόρησε στις 25 Μαΐου του 2004 από τη Roadrunner Records. Στις 12 Απριλίου του 2005, κυκλοφόρησε και special edition του δίσκου, η οποία περιείχε έναν bonus δίσκο. Το εν λόγω άλμπουμ είναι το μόνο του σχήματος σε παραγωγή Ρικ Ρούμπιν, καθώς και το μοναδικό που δεν περιέχει βωμολοχίες. Ο προβληματισμός για το μέλλον του συγκροτήματος είχε αρχίσει. Ήδη πριν την κυκλοφορία του, πολλά μέλη της μπάντας είχαν ξεκινήσει side projects, συμπεριλαμβανομένου τους Murderdolls, τους To My Surprise και τους Stone Sour. Το 2003, το σχήμα πήγε στο στούντιο The Mansion να δουλέψουν σε ένα νέο δίσκο, όμως δεν ήταν παραγωγικοί, με τον τραγουδιστή Κόρεϊ Τέιλορ να έχει προβλήματα με το αλκοόλ. Εν τέλει έγραψαν παραπάνω τραγούδια από όσα χρειαζόταν, παρουσιάζοντας παράλληλα ένα διαφορετικό στυλ από τα πρώτα δύο άλμπουμ τους. 

Το άλμπουμ έλαβε ως επί το πλείστον θετικές κριτικές. Το AllMusic επαίνεσε το σχήμα για τη δουλειά του,  ενώ το περιοδικό Q, αποκάλεσε τον δίσκο «θριαμβευτικό». Το άλμπουμ μπήκε σε αρκετές δεκάδες με τις καλύτερες πωλήσεις άλμπουμ σε πολλές χώρες ανά τον κόσμο, ενώ στις ΗΠΑ έγινε πλατινένιο. Το συγκρότημα, επίσης, έλαβε κι ένα Grammy στην κατηγορία Καλύτερη Metal Ερμηνεία, για το Before I Forget. To 2009, το εν λόγω κομμάτι μπήκε πρώτο στη λίστα του AOL με τα 10 Καλύτερα Metal Τραγούδια της δεκαετίας. Ενώ το video clip του Duality, ονομάστηκε καλύτερο video clip της εταιρείας Roadrunner Records. 

## Track listing
Όλα τα κομμάτια γράφτηκαν από τους Σον Κράχαν, Τζιμ Ρουτ, Κρις Φεν, Πολ Γκρέι, Τζόι Τζόρντισον, Κόρεϊ Τέιλορ, Κρεγκ Τζόουνς, Μικ Τόμσον και Σιντ Ουίλσον.

## Πρόσωπα
Πέρα από τα πραγματικά τους ονόματα, τα μέλη του σχήματος αναφέρονται και ως αριθμοί, από το 0 έως το 8.

### Slipknot
* (#8) Κόρι Τέιλορ&nbsp;– φωνητικά
* (#7) Μικ Τόμσον&nbsp;– πρώτη και ρυθμική κιθάρα 
* (#6) Σον Κράχαν&nbsp;– κρουστά, δεύτερες φωνές, καλλιτεχνική διεύθυνση, φωτογραφία
* (#5) Κρεγκ Τζόουνς&nbsp;– samples, MIDI controller, keyboards, synthesizer
* (#4) Τζιμ Ρουτ&nbsp;– πρώτη και ρυθμική κιθάρα
* (#3) Κρις Φεν&nbsp;– κρουστά - δεύτερες φωνές
* (#2) Πολ Γκρέι&nbsp;– μπάσο
* (#1) Τζόι Τζόρντισον&nbsp;– drums, mixing
* (#0) Σιντ Ουίλσον&nbsp;– turntables

### Design
*Μάικλ Μπόλαντ –σχέδιο για τη The Boland Design CO.
*Νιλ Ζόλζοβερ – φωτογραφία

### Παραγωγή
*Ρικ Ρούμπιν – παραγωγός
*Κρεγκ Φίντελμαν – mixing
*Φίλιπ Μπρούσαρντ – assistant engineer
*Μάιλς Ουίλσον – assistant engineer
*Νταν Μόντι – assistant engineer
*Λίντσεϊ Τσέις – album production coordination
*Τεντ Τζένσεν – mastering

### Management
*Μόντε Κόνερ – A&R
*Κόρι Μπρέναν και Μερκ Μερκουριάδης  – management για την  Sanctuary Artist Management Inc.
*Μάικλ Αρφεν
*Τζον Τζάκσον

## Παραπομπές


## Εξωτερικοί σύνδεσμοι
* Vol. 3: (The Subliminal Verses) στο Metacritic.com

Κατηγορία:Άλμπουμ του 2004
Κατηγορία:Άλμπουμ των Slipknot
Κατηγορία:Άλμπουμ από την Roadrunner Records
Κατηγορία:Άλμπουμ με παραγωγή από τον Ρικ Ρούμπιν
Σοσιαλιστική Αυτόνομη Επαρχία του Κοσσυφοπεδίου

Η **Σοσιαλιστική Αυτόνομη Επαρχία του Κοσσυφοπεδίου** (στα σερβοκροατικά Socijalistička Autonomna Pokrajina Kosovo/Социјалистичка Аутономна Покрајина Косово, στα αλβανικά Krahina Socialiste Autonome e Kosovës), αποτελούμενη από την περιοχή του Κοσσυφοπεδίου, ήταν μία από τις δύο αυτόνομες επαρχίες της Σερβίας στην Γιουγκοσλαβία (η άλλη ήταν Βοϊβοντίνα), μεταξύ των ετών 1945 και 1990. Συχνά αποκαλούνταν, χάριν συντομίας, ΣΑΕ Κοσσυφοπεδίου (SAP Kosovo).

Κατηγορία:Διοικητικές διαιρέσεις της Γιουγκοσλαβίας
Κατηγορία:Ιστορία του Κοσσυφοπεδίου
Κατηγορία:Κοσσυφοπέδιο και Μετόχια
La Grange (τραγούδι)

Το **La Grange** είναι τραγούδι του αμερικανικού ροκ συγκροτήματος ZZ Top, που συμπεριλήφθηκε στον δίσκο τους *[[Tres Hombres]]*, το 1973 και πρόκειται για ένα από τα δημοφιλέστερα τραγούδια του συγκροτήματος. Επίσης, κυκλοφόρησε το 1973 και ως single και παίχτηκε αρκετά και στο ραδιόφωνο. Το single εισήλθε στα αμερικανικά Billboard Hot 100, το 1974, φτάνοντας το νούμερο 41. Το θέμα του τραγουδιού είναι ένας οίκος ανοχής, στο Λα Γκρέιντζ του Τέξας. Στις 5 Σεπτεμβρίου του 2015, ήταν η πρώτη φορά, που το σχήμα ερμήνευσε στην περιοχή του Λα Γκρέιντζ του Τέξας, το κομμάτι. Το περιοδικό Q, το συμπεριέλαβε στη λίστα του με τα 100 Σπουδαιότερα Κιθαριστικά Τραγούδια όλων των εποχών, τοποθετώντας το στην 92η θέση. Το κομμάτι από τη στιγμή της κυκλοφορίας του έχει υποστεί αρκετές διασκευές, ενώ έχει χρησιμοποιηθεί και σε άλλες μέσα, όπως στην τηλεόραση. 

## Παραπομπές


## Εξωτερικοί σύνδεσμοι
* La Grange  στο MetroLyrics.com

Κατηγορία:Τραγούδια του 1973
Κατηγορία:Singles του 1973
Κατηγορία:Τραγούδια των ZZ Top
Κατηγορία:Singles της London Records
Κατηγορία:Τραγούδια με θέμα το Τέξας
Κατηγορία:Αγγλόφωνα τραγούδια
Αλέξανδρος της Βυρτεμβέργης (1804-1881)

O **Αλέξανδρος Β΄** (γερμ. *Alexander von Württemberg*, 20 Δεκεμβρίου 1804 - 28 Οκτωβρίου 1991) από τον Οίκο της Βυρτεμβέργης ήταν πρίγκιπας της Βυρτεμβέργης. Νυμφεύτηκε την κόρη του Λουδοβίκου Φίλιππου της Γαλλίας και υποσχέθηκε τα τέκνα του να είναι καθολικά.

## Βιογραφία
Ο *Φρειδερίκος Γουλιέλμος Αλέξανδρος* ήταν ο πρωτότοκος γιος του Αλεξάνδρου της Βυρτεμβέργης, στρατηγού στη Ρωσία, και της Αντουανέττας των Βέττιν, κόρης του Φραγκίσκου της Σαξονίας-Κοβούργου-Ζάαλφελντ.

Γεννήθηκε στη Ρίγα της Λετονίας. Επρόκειτο να νυμφευθεί τη Βικτωρία του Ηνωμένου Βασιλείου, μάλιστα ταξίδευσε στο Λονδίνο με τον αδελφό του Ερνέστο και την επισκέφθηκαν στο Aνάκτορο Κένσινγκτον. Τελικά νυμφεύτηκε στη Γαλλία με την υπόσχεση τα τέκνα του να είναι καθολικά. 

Ο πάππος του Φρειδερίκος Β΄ Ευγένιος ήταν δούκας της Βυρτεμβέργης. Ο πατέρας του Αλέξανδρος ήταν ο έβδομος γιος εκείνου και ιδρυτής του νεότερου κλάδου, από τον οποίο έγιναν δούκες της Βυρτεμβέργης. Αυτό διότι οι πρεσβύτεροι κλάδοι των θείων του είτε εξέλιπαν (του Φρειδερίκου Α΄ το 1921, του Ευγενίου Α΄ το 1903) είτε, ένεκα μοργανατικών γάμων (του Λουδοβίκου και του Γουλιέλμου Φρειδερίκου Φίλιππου) δεν είχαν δικαίωμα στη διαδοχή· άλλοι δύο θείοι του ήταν άτεκνοι. Έτσι το 1921 ο εγγονός του Αλβέρτος έγινε δούκας της Βυρτεμβέργης.

Το 1881 απεβίωσε στο Μπαϊρόιτ της Βαυαρίας σε ηλικία 77 ετών.

## Οικογένεια
Νυμφεύτηκε το 1837 τη Μαρία των Βουρβόνων-Ορλεάνης, κόρη του Λουδοβίκου Φίλιππου της Γαλλίας, και είχε τέκνο:
* Φίλιππος (1838 - 1917), Δούκας της Βυρτεμβέργης.

## Πρόγονοι

## Διακρίσεις
Του απονεμήθηκε η μεγάλη ταινία του Τάγματος του Λεοπόλδου Α΄ του Βελγίου το 1841. 

## Αναφορές σε Πηγές


Κατηγορία:Οίκος της Βυρτεμβέργης
Sharp Dressed Man

Το **Sharp Dressed Man** είναι ένα τραγούδι του αμερικανικού rock συγκροτήματος ZZ Top, που συμπεριλήφθηκε στον δίσκο *Eliminator*, το 1983 και πρόκειται για ένα από τα πιο δημοφιλή κομμάτια του συγκροτήματος. Το κομμάτι κυκλοφόρησε και ως single την ίδια χρονιά, το οποίο έφτασε στο νούμερο 8 των ιρλανδικών charts, στο νούμερο 9 των ολλανδικών στο νούμερο 22 των βρετανικών και στο νούμερο 56 των αμερικανικών *[[Billboard Hot 100]]*, μεταξύ άλλων. Το 1983, κυκλοφόρησε και video clip για την προώθηση του τραγουδιού. Από τη στιγμή της κυκλοφορίας του το κομμάτι έχει υποστεί πολλές διασκευές, ενώ έχει χρησιμοποιηθεί και σε αρκετά μέσα, όπως στην τηλεόραση. 

## Παραπομπές


## Εξωτερικοί σύνδεσμοι
* Sharp Dressed Man  στο MetroLyrics.com

Κατηγορία:Singles του 1983
Κατηγορία:Τραγούδια του 1983
Κατηγορία:Τραγούδια των ZZ Top
Κατηγορία:Singles της Warner Bros. Records
Κατηγορία:Αγγλόφωνα τραγούδια
Οπώνη

[μικρογραφία|Η [χερσόνησος Χαφούν επί της οποίας βρισκόταν η πόλη της Οπώνης]]

Η **Οπώνη** ήταν αρχαία εμπορική πόλη (*Ὀπώνη ἐμπόριον*) στο κέρας της Αφρικής, στις ακτές του Ινδικού Ωκεανού, στα βόρεια της Αζανίας (σημερινή Σομαλία). Οι διαθέσιμες πληροφορίες για την περιοχή προέρχονται κυρίως από τον περίπλου της Ερυθράς Θάλασσας (1ος-3ος αιώνας μ.Χ.), ενώ αναφορά στην γεωγραφική θέση της υπάρχει και από τον Κλαύδιο Πτολεμαίο (2ος αιώνας μ.Χ.). Είναι πιθανό πως η πόλη αντιστοιχεί στην Γη του Πουντ όπως ήταν γνωστή στους αρχαίους Αιγυπτίους των παλαιών βασιλείων. Στην σημερινή τοποθεσία βρίσκεται η πόλη Χαφούν της Σομαλίας.

## Περιγραφή
[μικρογραφία|350x350εσ|Ο κύριος όγκος στοιχείων για την αρχαία πόλη της Οπώνης προέρχεται από τις περιγραφές στον [Περίπλους της Ερυθράς Θάλασσας|περίπλου της Ερυθράς Θάλασσας. Η πόλη βρίσκεται περίπου στο κέντρο του χάρτη στις ακτές της ανατολικής Αφρικής.]]
Κατά τις πληροφορίες του περίπλου της Ερυθράς Θάλασσας, η Οπώνη βρισκόταν στους πρόποδες του όρους *Ελέφας* (το οποίο μάλλον ταυτίζεται με το σημερινό Όρος Μπαχάγια) και καθώς διέθετε μόνο ένα δρόμο κατά την περίοδο κακοκαιρίας τα εμπορικά πλοία συνήθως κατέφευγαν βορειότερα προς την πόλη των *Τάβων* ή *Πανῶν κώμη* κατά τον Κλαύδιο Πτολεμαίο (γνωστή στους Άραβες ως *Ρας Μπάνα*). Από την πόλη των Ταβών έως την Οπώνη, η απόσταση ήταν 400 στάδια (74 χλμ.) και η διαδρομή τερματίζονταν στην χερσόνησο όπου βρισκόταν η πόλη, η οποία αποτελούσε και το τέλος του εμπορικού δρόμου της αρωματοφόρας περιοχής. Η περιοχή δεν φαίνεται να ήταν γνωστή στους αρχαίους Έλληνες παρά μόνο κατά τους πρώτους αιώνες μ.Χ., καθώς ως κύρια πηγή αρωμάτων εμπορεύονταν με τους Άραβες.

Εκτιμάται πως αποτελούσε σημαντική εμπορική πόλη, με κύριες περιόδους δραστηριότητας τον 1ο αιώνα π.Χ. και μετέπειτα τον 3ο έως 5ο αιώνα μ.Χ., ενώ από πάρα πολύ παλιά αποτελούσε την πηγή των μπαχαρικών τα οποία έφταναν ως τις ακτές της Λιβύης στην βόρεια Αφρική, και ήταν γνωστή για το λιβάνι, κάσσια, και κανέλα που εμπορεύονταν, καθώς και για τους σκλάβους (*Δουλικὰ κρείσσονα*) κυρίως για την αιγυπτιακή αγορά, και τα υψηλής ποιότητας καβούκια χελωνών.

## Παραπομπές


## Πηγές
* Opone, Dictionary of Greek and Roman Geography, 1854 - perseus.tufts.edu (κύρια πηγή)
* Περίπλους τῆς Ἐρυθρᾶς θαλάσσης, παρ. 13-15 - Βικιθήκη

## Εξωτερικοί σύνδεσμοι
* Opone - pleiades.stoa.org

Κατηγορία:Αρχαίες πόλεις της Αφρικής
Κατηγορία:Αρχαία Σομαλία
Κατηγορία:Αρχαιοελληνική γεωγραφία της Ανατολικής Αφρικής
Αυτόνομο όμπλαστ

**Αυτόνομο όμπλαστ** είναι μια αυτόνομη διοικητική μονάδα εντός του κράτους, το οποίο βρίσκεται στο επίπεδο όμπλαστ (επαρχίας) της συνολικής διοικητικής υποδιαίρεσης. Μπορεί να αναφέρεται:

* Στα αυτόνομα όμπλαστ της Σοβιετικής Ένωσης
* Στα αυτόνομα όμπλαστ της Ρωσίας
* Στα Σερβικά Αυτόνομα Όμπλαστ, κατά την διάρκεια της διάλυσης της Γιουγκοσλαβίας
* Στην Ανατολική Ρωμυλία (προσδιοριζόμενη με αυτό το όνομα στα βουλγαρικά, μιας από τις επίσημες γλώσσες).

Κατηγορία:Ρωσίας γεωγραφία-επέκταση
Κατηγορία:Είδη διοικητικών διαιρέσεων
Τάναϊς

Ο **Τάναϊς** (του Τανάιδος, ρωσικά: Танаис) ή **Τάναης**, ήταν αρχαία αποικία της Μιλήτου στο βορειοανατολικό άκρο της Μαιώτιδας λίμνης στην περιοχή της Σαρματίας, από τις πιο απομονωμένες ελληνικές αποικίες. Πήρε την ονομασία της από τον ομώνυμο ποταμό (που τώρα ονομάζεται Ντον), ενώ στην σημερινή εποχή σε κοντινή απόσταση βρίσκεται η πόλη Ροστόφ επί του Ντον της νοτιοδυτικής Ρωσίας.

## Περιγραφή
Οι γηγενείς κάτοικοι της περιοχής ονομάζονταν *Ταναΐτες* από τους αρχαίους Έλληνες, και ήταν σαρματικός λαός στα βορειοανατολικά του συγγενούς φύλου των Ροξολάνων.

Οι Μιλήσιοι ίδρυσαν την αποικία τους στην περιοχή τον 3ο αιώνα π.Χ., αρκετά αργότερα από το κύριο κύμα του Β´ ελληνικού αποικισμού του 8ου έως 6ου αιώνα π.Χ., και έδωσαν στην πόλη το όνομα του ποταμού Τάναϊς ο οποίος κυλούσε στην περιοχή και ο οποίος κατά την αρχαιότητα λογίζονταν ως το φυσικό σύνορο μεταξύ Ευρώπης και Ασίας. Κατά τον ψευδο-Πλούταρχο στο έργο με τίτλο *[[Περί ποταμών και όρων επωνυμίας]]*, ο ποταμός παλαιότερα ονομαζόταν *Αμαζόνιος* καθώς στην περιοχή ζούσαν οι θρυλικές Αμαζόνες, ενώ ο Τάναϊς ήταν ο γιος του Βήρωσσου και της Αμαζόνας Λυσίππης ο οποίος πνίγηκε στα νερά του ποταμού και έτσι έκτοτε δόθηκε το όνομά του στο ποτάμι, ωστόσο γλωσσολογικά εκτιμάται πως πιθανώς αποτελεί παραφθορά της σκυθικής λέξης *Ντον* ή *Νταν* (νερό).

Η πόλη εξελίχθηκε σε σημαντικό εμπορικό κέντρο της περιοχής με ανεπτυγμένο εμπόριο, όπου οι γειτονικές ντόπιες φυλές εμπορεύονταν δέρματα και σκλάβους σε αντάλλαγμα για κρασί, ρουχισμό, και άλλα αντικείμενα τα οποία δεν είχαν διαθέσιμα στον δικό τους πολιτισμό. Με την πάροδο του χρόνου η πόλη υπέβαλε τις γειτονικές ακτές στον άμεσο έλεγχό της, αλλά μετά από κάποιο διάστημα έχασε την αυτοδιάθεσή της από το ελληνιστικό βασίλειο του Βοσπόρου. Προσπαθώντας να ανακτήσει και πάλι την ανεξαρτησία της, καταστράφηκε από τον Πολέμονα Α´ στα τέλη του 1ου αιώνα π.Χ., ενώ οι μετέπειτα αναφορές του Στράβωνα (1ος αιώνας π.Χ./μ.Χ.) αναφέρουν πως η πόλη δεν υπήρχε πλέον κατά την εποχή του. 

Είναι πιθανό πως η πόλη ξανακτίστηκε μετά την καταστροφή της, ωστόσο η περιοχή δεν επανέκτησε ποτέ την προηγούμενη δύναμη και ευημερία της κατά τους επόμενους αιώνες.

## Φωτογραφικό υλικό

Scheme of Tanais.jpg|Χάρτης του αρχαίου οικισμού
Танаис, археологический музей-заповедник-14.jpg|Χάραξη σε πλάκα του 2ου αιώνα μ.Χ. με ελληνική γραφή. Έχουν ανευρεθεί συνολικά 2 πλάκες γνωστές ως πλάκες του Τανάιδος
Fortifications of Tanais.jpg|Οχυρωματικά έργα
Tanais Museum 02.jpg|Άποψη του μουσείου του Τανάιδος
Kurgan stelae, Tanais.jpg|Στήλες Κούργκαν στην περιοχή του Τανάιδος
Ελληνικές αποικίες Ευξείνου Πόντου.svg|Αρχαίες ελληνικές αποικίες στον Εύξεινο Πόντο


## Παραπομπές


## Εξωτερικοί σύνδεσμοι

*  Αρχαιολογικό μουσείο Ταναΐδος - museum-tanais.ru

Κατηγορία:Αρχαίες ελληνικές αποικίες στη Μαύρη Θάλασσα
Κατηγορία:Αποικίες της Μιλήτου
Κατηγορία:Αρχαιολογικοί τόποι στη Ρωσία
Ρόουζ Λέσλι

Η **Ρόουζ Λέσλι** (*Rose Eleanor Arbuthnot-Leslie*, 9 Φεβρουαρίου 1987) είναι Σκωτσέζα ηθοποιός.

## Βιογραφία
Γεννήθηκε το 1987 στο Αμπερντήν και το 2008 αποφοίτησε από την Ακαδημία Μουσικής και Δραματικής Τέχνης του Λονδίνου.

Έχει γίνει γνωστή από τη συμμετοχή τις στις τηλεοπτικές σειρές *[[Downton Abbey]]* στον ρόλο της Γκουέν Ντόσον και *[[Game of Thrones]]* στον ρόλο της Ύγκριτ. Το 2009 κέρδισε το σκωτσέζικο BAFTA για το καλύτερο νέο ταλέντο. Το 2013 ήταν υποψήφια μαζί με όλο το καστ του Game of Thrones για το Βραβείο Σωματείου Ηθοποιών.

Επιπλέον, έχει παίξει στον κινηματογράφο και στο θέατρο, ενώ έχει δώσει τη φωνή της στο βιντεοπαιχνίδι Echo.

Το 2012 γνωρίστηκε με τον Κιτ Χάρινγκτον, το 2017 ανακοίνωσαν τους αρραβώνες τους, και το 2018 παντρεύτηκαν.
## Παραπομπές


Κατηγορία:Σκωτσέζες ηθοποιοί κινηματογράφου
Κατηγορία:Σκωτσέζες ηθοποιοί τηλεόρασης
Κατηγορία:Σκωτσέζες ηθοποιοί θεάτρου
Κατηγορία:Σκωτσέζες ηθοποιοί φωνής
Κατηγορία:Βραβευμένοι με BAFTA
Τάναϊς (αποσαφήνιση)

Η ονομασία **Τάναϊς** ή **Τάναης** μπορεί να αναφέρεται στα παρακάτω θέματα:

## Μυθολογία
* Τάναϊς (μυθολογία), γιος του Βήρωσσου και της Αμαζόνας Λυσίππης

## Περιοχές
* Τάναϊς, αρχαία αποικία της Μιλήτου 
* ο ποταμός Ντον όπως ήταν γνωστός κατά την αρχαιότητα
* Τάναϊς (Λυδία), εκκλησιαστική επισκοπή στην Λυδία
* Τάναϊς (Αίγυπτος), περιοχή στην ελληνιστική Αίγυπτο

## Άλλα
* Τάναϊς (πλοίο), φορτηγό ατμόπλοιο γνωστό για την καταβύθιση του με πάνω από 400 νεκρούς το 1944
* Τάναϊς (βιολογία), γένος οστρακοειδών
* Συμβιόψις τάναϊς, είδος πεταλούδας
* 12492 Τάναϊς, αστεροειδής της Κύριας Ζώνης Αστεροειδών
Μάγδαλα

μικρογραφία |Άποψη-Τα Μάγδαλα στην θάλασσα της Γαλιλαίας
Τα **Μάγδαλα** είναι γνωστό χωριό των βιβλικών χρόνων, του οποίου η ακριβής θέση στην δυτική όχθη της θάλασσας της Γαλιλαίας δεν έχει ακόμη ορισθεί. Οι μέχρι τώρα ανασκαφές (Βιβλική αρχαιολογία) την προσδιορίζουν στην τοποθεσία  με το αραβικό όνομα Ελ- Μεζτέλ (Al-Majdal) 7 χιλιόμετρα περίπου  βόρεια της πόλης Τιβεριάδας και 12 χιλιόμετρα περίπου νότια της Καπερναούμ. Θεωρείται πατρίδα της Μαρίας Μαγδαληνής.

## Αναφορές της ονομασίας
*Έχουμε  αναφορές για το χωριό Μάγδαλα στις ευαγγελικές περικοπές. Συγκεκριμένα στο κατά Ματθαίον Ευαγγέλιο:
Κεφάλαιο:15,39 καὶ ἀπολύσας τοὺς ὄχλους ἀνέβη εἰς τὸ πλοῖον καὶ ἦλθεν εἰς τὰ ὅρια Μαγδαλά. 
*Στο Ταλμούδ αναφέρεται επίσης στην περιοχή αυτή, κατά το τέλος της Ελληνιστικής περιόδου  πόλη με το Αραμαϊκό όνομα « Μιγχδάλ Νουναϊνά -Magdala Nunayya», δηλαδή « πύργος των ιχθύων». Κατά την Ελληνική μετάφραση της εποχής εκείνης της αποδόθηκε το τοπωνύμιο "**Ταριχαία**" (από τα παστά-διατηρημένα ψάρια).
*Ο Ιώσηπος  αναφέρει στα έργα του (Ιουδαϊκοί πόλεμοι Β 23,3-8) την ίδια πόλη η οποία κατά τον πρώτο Ιουδαϊκό πόλεμο καταστράφηκε από τους Ρωμαίους.

## Παραπομπές


## Εξωτερικοί σύνδεσμοι

Κατηγορία:Γεωγραφία της Βίβλου
Μέγα Δέρειο Έβρου

Το **Μέγα Δέρειο** είναι οικισμός τής Θράκης στην Περιφερειακή Ενότητα Έβρου.

## Γενικά στοιχεία
Το Μέγα Δέρειο βρίσκεται προς τα σύνορα με την Βουλγαρία, σε υψόμετρο 380 μέτρων ενώ απέχει 68 χιλιόμετρα βόρεια της Αλεξανδρούπολης μέσω Αισύμης. Ο πληθυσμός του ανέρχεται σε 528 κατοίκους (2011). 

Ως οικισμός αναφέρεται επίσημα το 1924, μετά την απελευθέρωση, στο ΦΕΚ 194Α-14/08/1924 να προσαρτάται στην τότε κοινότητα Μικρού Δερείου. Η κοινότητα αποτελείται από τα χωριά Μικρό Δέρειο, Γέρικο, Γονικό, Πετρόλοφος, Ρούσσα και Σιδηροχώρι.
 
Το χωριό ιδρύθηκε από τους Βούλγαρους τον 13ο αιώνα, και ήταν γνωστό ως Γολιαμ Ντερβέντ *(Голям Дервент*) στα βουλγαρικά.

## Πληθυσμός
Η εξέλιξη του πληθυσμού του Μεγάλου Δερείου έχει ως εξής:

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Σουφλίου
Κατηγορία:Πομακοχώρια
Φίλιππος της Βυρτεμβέργης

Ο **Φίλιππος** (γερμ. *Philipp von Württemberg*, 30 Ιουλίου 1838 - 11 Οκτωβρίου 1917) από τον Οίκο της Βυρτεμβέργης ήταν πρίγκιπας της Βυρτεμβέργης, διάδοχος (1903-17) του βασιλείου της Βυρτεμβέργης και ο πρώτος καθολικός του κλάδου του. 

## Βιογραφία
Ο *Φίλιππος Αλέξανδρος Μαρία Ερνέστος* ήταν το μόνο τέκνο του Αλεξάνδρου της Βυρτεμβέργης και της Μαρίας των Βουρβόνων-Ορλεάνης, κόρης του Λουδοβίκου Φιλίππου της Γαλλίας. 

Ο πατέρας του όταν είχε νυμφευτεί, υποσχέθηκε ότι τα τέκνα του θα γινόταν Καθολικά, έτσι ο Φίλιππος ήταν ο πρώτος Καθολικός του κλάδου του. Ο Αλέξανδρος ανήκε στο νεότερο, πέμπτο κλάδο του Οίκου του. Ο πρεσβύτερος κλάδος κατείχε το βασίλειο της Βυρτεμβέργης. Ο Γουλιέλμος Β΄ της Βυρτεμβέργης, ήταν άτεκνος και διάδοχος ήταν ο Νικόλαος (από τον τρίτο κλάδο, αφού ο δεύτερος είχε αποκλειστεί της διαδοχής λόγω μοργανατικού γάμου). To 1903 απεβίωσε άτεκνος ο Νικόλαος και ο Φίλιππος έγινε διάδοχος (αφού ο τέταρτος κλάδος είχε επίσης αποκλειστεί λόγω μοργανατικού γάμου). Ο Φίλιππος απεβίωσε το 1917 στη Στουτγάρδη σε ηλικία 79 ετών. Το 1921 ακολούθησε και ο Γουλιέλμος Β΄, του οποίου το βασίλειο είχε καταργηθεί από το 1918, έτσι τον διαδέχθηκε ο γιος του Φιλίππου, ο Αλβέρτος ως τιτουλάριος βασιλιάς & δούκας της Βυρτεμβέργης. Ο κλάδος του ονομαζόταν *καθολικός* ή *δουκικός*.

## Ο κλάδος του
Ο πρώτος και ο τρίτος κλάδος εξέλιπαν το 1921 και το 1903 αντίστοιχα. Ο δεύτερος και ο τέταρτος κλάδος, λόγω μοργαντικών γάμων, είχαν αποκλειστεί από το διαδοχή. Έτσι το 1921 η διαδοχή συνεχίστηκε από τον πέμπτο κλάδο, στον οποίο ανήκε ο καθολικός Φίλιππος, και δούκας έγινε ο γιος του Αλβέρτος.

## Οικογένεια
Νυμφεύτηκε το 1865 τη Μαρία Θηρεσία των Αψβούργων-Λωρραίνης, κόρη του Αλβέρτου, Αρχιδούκα της Αυστρίας & Δούκα του Τέσσεν, και είχε τέκνα:
* Αλβέρτος (1865 - 1939), Διάδοχος, μετέπειτα τιτουλάριος Βασιλιάς & Δούκας της Βυρτεμβέργης.
* *Μαρία Αμαλία* Χιλδεγάρδη Φιλιππίνη Θηρεσία Ιωσηφίνα (1865 - 1883).
* Μαρία Ισαβέλλα (1871 - 1904), παντρεύτηκε τον Ιωάννη Γεώργιο της Σαξονίας.
* Ροβέρτος (1873 - 1947), Πρίγκιπας της Βυρτεμβέργης.
* *Ούλριχ* Μαρία Λουδοβίκος Φίλιππος Ιωσήφ Αντώνιος (1877 - 1944), Πρίγκιπας της Βυρτεμβέργης.

## Πρόγονοι

## Αναφορά σε Πηγές


Κατηγορία:Οίκος της Βυρτεμβέργης
Κόσμιο Ροδόπης

To **Κόσμιο** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Το Κόσμιο βρίσκεται στην πεδιάδα της Κομοτηνής σε απόσταση 4 χιλιόμετρα νότια του κέντρου της πόλης. Στη βόρεια άκρη του χωριού διέρχεται η Εγνατία Οδός και ο χείμαρρος Τρελλοπόταμος που μετά από λίγο (δυτικά) καταλήγει στον Βοσβόζη. Στο μέρος του οικισμού, ανακαλύφθηκαν τρεις τοποθεσίες που μαρτυρούν την ύπαρξη βυζαντινών κτισμάτων κατά το παρελθόν. Αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 να ορίζεται έδρα  της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την  τοπική κοινότητα Κοσμίου που υπάγεται στη δημοτική ενότητα Κομοτηνής του Δήμου Κομοτηνής και σύμφωνα με την απογραφή του 2021 έχει πληθυσμό 905 κατοίκους. Στο Κόσμιο λειτουργεί Παιδικός Σταθμός, Νηπιαγωγείο και Δημοτικό Σχολείο.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
TRAPPIST-1h

Ο **TRAPPIST-1h**, επίσης γνωστός ως *2MASS J23062928-0502285 h*, είναι  εξωπλανήτης σε τροχιά γύρω από τον υπέρψυχρο νάνο αστέρα TRAPPIST-1 σε απόσταση 39 έτη φωτός (12 παρσέκ) από τη Γη στον αστερισμό του Υδροχόου. Ήταν ένας από τους τέσσερις νέους εξωπλανήτες που ανακαλύφθηκαν σε τροχιά γύρω από το μητρικό άστρο χρησιμοποιώντας παρατηρήσεις από το Διαστημικό τηλεσκόπιο Σπίτζερ.

## Χαρακτηριστικά

### Μάζα, ακτίνα και  θερμοκρασία
Ο TRAPPIST-1h είναι εξωπλανήτης μεγέθους Γης, που σημαίνει ότι έχει μάζα και ακτίνα παραπλήσια με της Γης. Όπως και ο TRAPPIST-1d, το μέγεθος του είναι μεταξύ των μεγεθών του Άρη και της Γης. Η ποσότητα του φωτός που μειώνεται λόγω της διέλευσής του, δείχνει ότι ο TRAPPIST-1h έχει ακτίνα 0,715 γήινες ακτίνες. Η μάζα του υπολογίζεται, γύρω στις 0,86±0,084 γήινες μάζες. Αυτές οι δύο τιμές κάνουν τον TRAPPIST-1h τον μικρότερο πλανήτη από όλους τους πλανήτες στο σύστημα του. Η πυκνότητα του πλανήτη είναι περίπου 1,297±1,266 g/cm^3 και η βαρύτητα γύρω στις 0,168 φορές αυτή της Γης, παρόμοια με τη βαρυτική έλξη της Σελήνης. Έχει θερμοκρασία ισορροπίας στους , παρόμοια με αυτή της Γης στο νότιο πόλο.

### Μητρικό άστρο

Ο πλανήτης περιφέρεται γύρω από ένα (τύπου M) υπέρψυχρο νάνο αστέρα με το όνομα TRAPPIST-1. Το άστρο έχει μάζα 0,08 *M*☉ και ακτίνα 0,11 *R*☉. Έχει θερμοκρασία 2550 K και είναι μεταξύ 3 και 8 δισ. ετών. Σε σύγκριση, ο Ήλιος είναι 4,6 δισεκατομμυρίων ετών και έχει θερμοκρασία 5778 Κ. Ο αστέρας είναι πλούσιος σε μέταλλα με μεταλλικότητα (Fe/H) 0,04, ή 109% της ηλιακής. Αυτό είναι ιδιαίτερα περίεργο σε τέτοια χαμηλής μάζας αστέρια τα οποία είναι στο όριο των καφέ νάνων, αναμένεται να έχουν σημαντικά μικρότερη περιεκτικότητα σε μέταλλα από τον Ήλιο. Η φωτεινότητα (*L*☉) είναι 0,5% σε σχέση με του Ήλιου.

Το αστέρι έχει φαινόμενο μέγεθος ίσο με 18,8. Ως εκ τούτου, είναι πολύ αμυδρό για να παρατηρηθεί με γυμνό μάτι.

### Τροχιά
Ο TRAPPIST-1h περιφέρεται γύρω από το άστρο του με τροχιακή περίοδο 18,764 μέρες και τροχιακή ακτίνα περίπου 0,063 AU (σε σύγκριση με την απόσταση του Ερμή από τον Ήλιο, η οποία είναι περίπου 0,38 AU).

### Πιθανή ύπαρξη νερού
Αν και TRAPPIST-1h λόγω απόστασης από το μητρικό άστρο, ανήκει στο «snow line»  θα μπορούσε να φιλοξενήσει νερό κάτω από μία  πλούσια ατμόσφαιρα σε H2, είτε πρωταρχική είτε ως αποτέλεσμα συνεχούς εξάτμισης σε συνδυασμό με εσωτερική θέρμανση. Αν όχι, τότε θα μπορούσε να φιλοξενήσει έναν υπόγειο ωκεανό που τροφοδοτείται από υπόγεια ηφαίστεια, εφόσον πρόκειται για  παγωμένο πλανήτη.

## Δείτε επίσης
* Κατοικησιμότητα στα πλανητικά συστήματα των ερυθρών νάνων

## Αναφορές

Κατηγορία:Υδροχόος (αστερισμός)
Κατηγορία:Πλανητικό σύστημα του TRAPPIST-1
Κατηγορία:Εξωηλιακοί πλανήτες
J23062928-0502285 h